CELEX: 62010TN0291
Language: fi
Date: 2010-06-26 00:00:00
Title: Asia T-291/10: Kanne 26.6.2010 — Martin v. komissio

28.8.2010   
            
            
               FI
            
            
               Euroopan unionin virallinen lehti
            
            
               C 234/51
            
         Kanne 26.6.2010 — Martin v. komissio
   (Asia T-291/10)
   ()
   2010/C 234/90
   Oikeudenkäyntikieli: englanti
   
      Asianosaiset
   
   
      Kantaja: Anne Martin (Bryssel, Belgia) (edustaja: solicitor U. O'Dwyer)
   
      Vastaaja: Euroopan komissio
   
      Vaatimukset
   
   
               —
            
            
               komission 20.4.2010 tekemä implisiittinen päätös hylätä kantajan 4.3.2010 tekemä uudistettu hakemus saada tutustua asiakirjoihin on kumottava
            
         
               —
            
            
               komissio on veloitettava noudattamaan Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annetun Euroopan parlamentin ja neuvoston asetusta (EY) N:o 1049/2001 (1) siinä määräajassa, jonka yleinen tuomioistuin katsoo tarkoituksenmukaiseksi
            
         
               —
            
            
               vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii tällä kanteella, että SEUT 263 artiklan nojalla kumotaan komission 20.4.2010 tekemä implisiittinen päätös, jolla viimeksi mainittu ei vastannut kantajan asetuksen (EY) N:o 1049/2001 7 artiklan 2 kohdan nojalla tekemään uudistettuun hakemukseen saada tutustua asiakirjoihin, joka oli osoitettu komission pääsihteeristölle ja jossa kantaja toisti 22.12.2009 tekemänsä alkuperäisen hakemuksen saada tutustua asiakirjoihin 20.4.2010 mennessä.
   Kantaja vetoaa kanteensa tueksi seuraaviin oikeudellisiin perusteisiin:
   Se seikka, että komissio ei tehnyt päätöstä 20.4.2001 olleeseen määräaikaan mennessä asetuksen (EY) N:o 1049/2001 mukaisesti, on implisiittinen päätös hylätä kantajan 4.3.2010 tekemä uudistettu hakemus saada tutustua asiakirjoihin ja se rikkoo kyseisen asetuksen 8 artiklan 1 kohtaa sekä SEUT 296 artiklaa koska siinä ei asianmukaisesti perustella, mistä syystä hakemus on hylätty.
   
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).